Author: MZV SR
Last saved by: mkovacova

MOŽNO SPRÍSTUPNIŤ

Predkladacia správa

	Návrh nominácie kandidáta Slovenskej republiky Júliusa Molnára za člena Európskeho dvora audítorov sa predkladá ako iniciatívny materiál.
 
	Obsahuje základné informácie o poslaní Európskeho dvora audítorov, o základných kritériách pre výber člena Európskej komisie, o nomináciách kandidátov na tento post v starých a nových členských krajinách EÚ ako aj o samotnom procese vymenovacej procedúry nových členov Európskej komisie. Dôležitým krokom danej procedúry zo slovenskej strany je zaslanie nominačného listu slovenskej vlády v termíne najneskôr do 5. marca 2004 s menom jedného navrhnutého kandidáta. V prílohe materiálu sa nachádza životopis kandidáta Júliusa Molnára, doporučujúci list predsedu NKÚ SR p.Ing.Jozefa Stahla adresovaný predsedovi vlády SR,  informácia Rady EÚ č. 15425/03 upravujúca postup pre nomináciu, ako aj návrh listu predsedu vlády SR adresovaný generálnemu tajomníkovi Rady EÚ J. Solanovi a predsedovi Európskej komisie R. Prodimu.
 
	Materiál, vzhľadom na jeho charakter, nebol predmetom pripomienkového konania, v súlade s ustanovením čl. 10 ods. 6 písm. a/ Smernice na prípravu a predkladanie materiálov na rokovanie vlády Slovenskej republiky.
 
	Životopis kandidáta a prílohy sa nesprístupňujú v súlade s § 9 zákona č. 211/2000 Z. z..